钦定古今图书集成/明伦汇编/闺媛典/第020卷 > 《水龙吟》曾允元
## 钦定古今图书集成/明伦汇编/闺媛典/第020卷 > 《水龙吟》曾允元

日高深院无人，榴花扑帐春云暖。回文未就，停鍼不
语，绣床倚遍。翠被笼香，绿鬟堕腻，伤春成倦。尽云山
烟水，柔情一缕，又暗逐、金鞍远。鸾珮相逢甚处，似
当年、刘郎仙苑。凭肩后约，画眉新巧，从来未惯。枕落
钗声，帘开燕语，风流云散。甚依稀难记，人间天上，有
缘重见。